laion/Wikipedia-Exotic huggingface dataset:
עמוס נחום

עמוס נחום (באנגלית: Amos Nachoum; נולד ב-5 במאי 1950) הוא צלם טבע ישראלי-אמריקאי, מגדולי צלמי החי (אנ') התת-מימי בעולם. נחום נולד בשכונת גבעת עלייה שביפו, בנם הבכור של זוג יוצאי טריפולי. לעמוס שתי אחיות צעירות, אילנה ומיכל. כבר בילדותו חלם להיות צלם. בשנת 1969 התגייס לסיירת שקד ושירת בה כלוחם. עם שחרורו התמחה במשך שנה כצלם אופנה, ולאחר מכן חזר לשירות במלחמת יום כיפור באזורי הקרבות בסיני. כבר מתחילת שירותו נהג לצלם "תמונות מלחמה"; תצלומים שצילם התפרסמו על ידי סוכנות הידיעות AP. לאחר שחרורו נכנס עם חבריו לעסקי השטת יאכטות, ובמסגרת זו טייל בעולם. למד צלילה וחלם ללמוד קולנוע, ולשם כך נסע באמצע שנות ה-70 לניו יורק. שם לימד צלילה ולבסוף הקים חברת נסיעות, La Mer Diving Seafari, שהתמחתה בצלילות תיור באזורים שונים בעולם. במחצית השנייה של שנות ה-80 מכר את חלקו בעסק, הן מאחר שרצה להגשים את חלומו להיות צלם והן מסיבות אידאולוגיות, שכן לא רצה להיות שותף לפגיעה בשוניות אלמוגים, והחליט לעסוק באופן מקצועי בצילום חיות ימיות גדולות: כרישים, לווייתנים, דולפינים ודובי קוטב. ב-1992 הקים חברה שתממש את חזונו, "Big Animals Photography Expeditions", ומאז, במשך עשרות שנים, הוא מצלם ומוביל משלחות צילום רבות לאתרים ימיים בעולם. לאורך הקריירה שלו זכה נחום בפרסים רבים, ביניהם פעמיים ב-Wildlife Photographer of the Year (אנ')‏, בקטגוריית התנהגות בעלי חיים. צילומיו הופיעו במאות עיתונים ברחבי העולם. בשנת 2015 צולם הסרט התיעודי "תמונת חייו", בבימויים של יונתן ניר ודני מנקין, המתחקה אחר סיפור חייו ואחר מסעו של נחום לקנדה הארקטית לצלם דוב קוטב צולל. באפריל 2019 הוא נבחר כסרט הפותח של פסטיבל דוקאביב. הוא נחשב למרצה מבוקש ופרסם מאות כתבות טבע במגזינים ברחבי העולם, בין היתר במטרה להגביר את המודעות לסכנה הנשקפת למינים שונים של חיות בר. נחום מתגורר במונטריי שבקליפורניה. אתר האינטרנט הרשמי של עמוס נחום אתר BigAnimals Expeditions רוית נאור, לשחות ולצלם: עמוס נחום עם הכרישים, באתר nrg‏, 15 בדצמבר 2011 ארז ארליכמן, כריש עם עדשה: פרס הוקרה לצלם עמוס נחום, באתר ynet, 15 בנובמבר 2014 הצלם עמוס נחום על החיים מתחת למים, סרטון באתר יוטיוב, רואים עולם, 2015 רותם גרוזוביק, ‏צפו: תמונות טבע מרהיבות, באתר ‏מאקו‏, 23 באפריל 2011 Edwin Marcow, Amos Nachoum, X-Ray Mag, 4 (2005), pp. 89–92 Yonatan Nir, What Comes Naturally, Haaretz, Sep 6, 2007 Stephen Frink, Amos Nachoum: Master of Megafauna, Alert Diver, 2013 הסרט התיעודי ארז ארליכמן, הכי קרוב לדוב הקוטב: המסע של עמוס נחום, באתר ynet, 21 ביוני 2015 יונתן ניר, קנדה הארקטית, מחכים לדובי הקוטב בשממה הקפואה, באתר ynet, 16 באוגוסט 2015 יונתן ניר, קנדה הארקטית, יוצאים לים: דב קוטב במרחק של מטר וחצי, באתר ynet, 18 באוגוסט 2015 יונתן ניר, קנדה הארקטית, צפו: הצלם ששחה עם שלושה דובי קוטב בים, באתר ynet, 21 באוגוסט 2015 נירית אנדרמן, איך נראה דוב קוטב מתחת למים?, באתר הארץ, 6 בדצמבר 2015 מאמרים/שיחות: עמוס נחום, זן ואמנות עשיית התמונות, באתר Idive Amos Nachoum - No Demons of the Sea, סרטון באתר יוטיוב,‏ TEDxConejo,‏ 2011 The Ambassador Amos Nachoum, סרטון באתר יוטיוב,‏ Highlight Israel Best Wildlife Photos of 2007 Announced, National Geographic, 2007
נחום (פירושונים)

האם התכוונתם ל... נחום (נחום האלקושי) – נביא מקראי; ספרו נמנה עם התרי עשר נחום איש גמזו – תנא מהדור השני לתנאים אישים ששם משפחתם נחום: אליעזר נחום – רב טורקי-ארץ ישראלי שכיהן בתפקיד הראשון לציון יחיא נחום – רב תימני-ישראלי יהודה לוי נחום – חוקר יהדות תימן, ומהדיר כתבי-יד יהודיים מתימן ניר נחום – כדורגלן ישראלי עמוס נחום – צלם טבע ישראלי-אמריקאי רוגל נחום – אתלט עבר ישראלי תמי לוי נחום – סופרת ילדים ישראלית אליעד נחום – זמר ישראלי גאוגרפיה: כפר נחום – יישוב עתיק, וכיום גן לאומי בישראל הר נחום (הר האושר) – כתף דרומית של רמת כורזים הממוקם מצפון לכנרת, בגליל התחתון שדה נחום – קיבוץ בעמק בית שאן אחר: נחום תקום – צעצוע אישים ששמם הפרטי הוא נחום בן נחום לוי נחום
אורה קרופיק

אורה קרופיק (נולדה ב-31 בדצמבר 1959) היא סופרת ישראלית. אורה קרופיק נולדה בשנת 1959 בתל אביב. גדלה בהרצליה. בעלת תואר ראשון ושני בחינוך. עוסקת בתחום החינוך והוראת הספרות בכיתות היסוד. למדה בסדנה לכתיבת סיפורים לילדים בהנחיית נורית זרחי בבית אריאלה. נשואה ואם לשלושה. ספור קטן על תקווה גדולה - בהוצאת דני ספרים בשנת 2000 (הספר בקטלוג ULI) שולה הכוכבים – בהוצאת קוראים בשנת 2008. איורים – עפרה עמית (הספר בקטלוג ULI) חברות עם שחר – רב מכר בהוצאת דני ספרים בשנת 2013 (הספר בקטלוג ULI) - מקום שלישי במצעד הספרים מריה - בהוצאת דני ספרים בשנת 2013 (הספר בקטלוג ULI) החברים של אדם - בהוצאת דני ספרים בשנת 2014 (הספר בקטלוג ULI) תראי אותך - בהוצאת דני ספרים בשנת 2015 (הספר בקטלוג ULI) הפרויקט של מיכל - בהוצאת דני ספרים בשנת 2016 (הספר בקטלוג ULI) - נבחר להשתתף במצעד הספרים דור לא מושלם - בהוצאת דני ספרים בשנת 2017 (הספר בקטלוג ULI) לא כמו כולם - בהוצאת דני ספרים בשנת 2018 (הספר בקטלוג ULI) - מקום ראשון במצעד הספרים החיים הפשוטים שלי - בהוצאת דני ספרים בשנת 2019 (הספר בקטלוג ULI) - מקום חמישי במצעד הספרים הסוד של עלמה - בהוצאת דני ספרים בשנת 2020 (הספר בקטלוג ULI) המסע של יוגב - בהוצאת דני ספרים בשנת 2021 (הספר בקטלוג ULI) - נבחר להשתתף במצעד הספרים הקול שלה - בהוצאת דני ספרים בשנת 2022 - נבחר להשתתף במצעד הספרים האלבום, המכתב ומה שבא אחריו - בהוצאת דני ספרים בשנת 2023 מילה אחת סיפור שלם - בהוצאת דני ספרים בשנת 2024 אתר האינטרנט הרשמי של אורה קרופיק אורה קרופיק, ב"לקסיקון הספרות העברית החדשה" הספרים של אורה קרופיק, באתר "סימניה" כרמית ספיר ויץ, ‏אורה קרופיק: "אי אפשר לעצום את העיניים מול כאבי העולם", באתר מעריב אונליין, 10 ביולי 2019 אורה קרופיק, דף שער בספרייה הלאומית אורה קרופיק, בלקסיקון הספרות העברית החדשה
אבו כביר (פירושונים)

האם התכוונתם ל... אבו כביר – שכונה בדרום תל אביב בית המעצר אבו כביר – בית מעצר השוכן בשכונת אבו כביר המרכז הלאומי לרפואה משפטית – מכון לרפואה משפטית השוכן בשכונה, מכונה בקיצור "אבו כביר" אל-כביר
יחיא קאסם

יחיא קאסם הוא כתב חדשות דרוזי של הערוץ האמריקאי אל-חורה (בערבית: الحرّة; באנגלית: Alhurra) המשדר לכל העולם הערבי. יחיא קאסם נולד וגדל בראמה שבגליל, והוא הבן הצעיר מבין שמונת אחיו ואחיותיו למשפחת קאסם - משפחה ידועה בעדה הדרוזית. לאחר שסיים את שירותו בצה"ל עבר להתגורר בירושלים והוא ממשיך להתגורר בה עד היום. לקאסם תואר ראשון ביחסים בינלאומיים, לימודי אסלאם ומזרח תיכון ותואר שני ביחסים בינלאומיים מהאוניברסיטה העברית בירושלים. בשנת 2000 החל את הקריירה הטלוויזיונית שלו כמגיש בתוכנית לילדים בערוץ הראשון בשנת 2002 החל לעבוד במחלקת החדשות הערבית של רשות השידור ובשנת 2003 החל להגיש את מהדורת החדשות בערבית, שמשודרת כל ערב בערוץ 33. במקביל הגיש תוכניות רדיו רבות בשפה הערבית וקריין את מהדורות החדשות ברדיו קול ישראל בערבית. בשנת 2010 החל לעבוד עבור ערוץ החדשות הגלובלי אל-חורה וכיום משמש ככתב בכיר מירושלים. קאסם מסקר אירועים ביטחוניים ופוליטיים ומציג את הזווית הישראלית לעולם הערבי. בין מרואיניו הרבים ניתן למנות את נשיא המדינה לשעבר שמעון פרס ואת שר הביטחון משה יעלון. בשעה שדיווח משדרות במהלך מבצע צוק איתן נחתה רקטה בסמוך לצוות הצילום. דיווח זה שודר מספר פעמים בערוץ אל-חורה ובערוצים רבים נוספים. קאסם מתארח כפרשן בתוכניות אירוח ופוליטיקה רבות, ביניהן: תיק תקשורת, תוכנית הבוקר של אורלי וגיא, העולם הבוקר שמשודר בערוץ 2 ובמהדורת הלילה של הערוץ הראשון. כותב טורי דעה בעיתונים "הארץ", "וואלה" ו"ג'רוסלם פוסט". אל-חורה מדיה וקבצים בנושא יחיא קאסם בוויקישיתוף יחיא קאסם, ברשת החברתית אקס (טוויטר) יחיא קאסם, ברשת החברתית LinkedIn הסיקור הערבי: לא רק ביקורת, גם אמפתיה, באתר נענע 10 יחיא קאסם‏, תיק תקשורת: מדוע היה צריך שלושה טייקים לאייטם עם יחיא קאסם? - וואלה ברנז'ה, באתר וואלה, 20 באוקטובר 2015 יחיא קאסם, המצור פוגע גם בישראל, באתר הארץ, 12 באוגוסט 2014 מילה שלי | תיק תקשורת: כתב רשת אל-חורה מסקר מלחמה, סרטון באתר יוטיוב באמצע שידור: רקטה נוחתת סמוך לצוות טלוויזיה, באתר NRG
קיימיילישקי

קיימיילישקי (בבלארוסית: Кемелішкі; בפולנית: Kiemieliszki; בליטאית: Kiemeliškės, קיימלישקס) הוא כפר במחוז גרודנו שבבלארוס, בסמוך לגבול ליטא, בו התקיימה עד השואה קהילה יהודית גדולה. היישוב, השוכן בסמוך לנהר נריס, הוא בעל אוכלוסייה ליטאית ברובה. עד השואה היו רוב תושבי היישוב יהודים, ובין מלחמות העולם, עת היה היישוב בריבונות הרפובליקה הפולנית השנייה, נמנו בו כ-500 יהודים, כשני שלישים מתושביו. ב-24 ביוני 1941, בתחילת מבצע ברברוסה, נכבש היישוב בידי הגרמנים, ואלו הטילו על יהודיו גזירות שונות, ובהן חובת ענידת טלאי צהוב, הגבלות תנועה, החרמת רכוש וגיוס לעבודות כפייה. בתחילת אוקטובר 1941 רוכזו יהודי הכפר וסביבתו בגטו שהוקם בו, אשר נשמר בידי המשטרה הפולנית. עם הבאת יהודים נוספים לגטו זה, הגיע מספר יושביו לכ-3,000 איש, ואלו שוכנו בו בצפיפות רבה. בתחילת 1942 בוצעה בגטו שביישוב אקציה, בה שולחו צעירים רבים לעבודות כפייה. בשל מגפות שפרצו בגטו ועקב תנאי המחיה הקשים בו, מתו רבים מיושביו. ב-22 באוקטובר 1942 חוסל הגטו שביישוב, תוך רצח יושביו מחוץ לכפר. מדיה וקבצים בנושא קיימיילישקי בוויקישיתוף קיימיילישקי (Kiemieliszki), באנציקלופדיה של הגטאות, באתר יד ושם "קיימיילישקי", באתר JewishGen (באנגלית) אלכסנדר קרוגלוב (רו') ומרטין דין (אנ'), קיימיילישקי, אנציקלופדיה של המחנות והגטאות (כרך II, חלק B, עמ' 1072–1073), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית)
רוסיו איגרסבל

רוסיו איגרסבל (בספרדית: Rocio Igarzabal, נולדה ב-24 באוגוסט 1989) היא שחקנית, זמרת ודוגמנית ארגנטינאית, אשר ידועה בעיקר בתפקידה ולריה בטלנובלה "כמעט מלאכים", החליפה את אאוחניה סוארס בלהקת הטין אנג'לס והייתה חלק מהלהקה בשנים 2011–2012. רוסיו איגרסבל נולדה ב-24 באוגוסט 1989 בבואנוס איירס, ארגנטינה. הוריה הם חואקין ואנדריאנה, ויש לה שתי אחיות, לוסיה ומרטינה; אשר שלושתן עשו קעקוע בעורף של האותיות הראשונות של שמם ביפנית. לאחר שפעלה בתיאטרון חובבני, שיחקה בין השנים 2008–2010 את ולריה בטלנובלה המצליחה "כמעט מלאכים" ולקחה חלק בהופעות עם שחקני הסדרה. השתתפה באלבומי הפסקול של הטין. היא הצטרפה ללהקת הטין אנג'לס כחברה קבועה לאחר עזיבתה של אאוחניה סוארס, בסוף שידורי העונה הרביעית. בשנת 2011 שיחקה בתפקיד אורח של לוסיה בסדרה "סופר טורפה". בשנים 2012–2013 שיחקה בטלנובלה "אהבה מתוקה" (Dulce Amor) לצד ניקולאס ריירה. ב-2013 שיחקה בטלנובלה "מונית". ב-2015 יצא סרט בכיכובה “El desafio” בשנת 2020 יצא סרט נוסף בכיכובה “Encontrados” בשנת 2021 השתתפה בגרסה הארגנטינאית לתוכנית המציאות "רוקדים עם כוכבים" בעונה ה-15, והייתה המודחת העשרים, כתשעה ימים לפני הגמר. בשנים 2008–2010 ניהלה מערכת יחסים עם השחקן פאבלו מרטינס ששיחק לצידה ב"כמעט מלאכים". בשנת 2011 רוסיו חזרה לאקס שלה, קוקו שהיה בן זוגה כשהייתה בת 16, אולם לאחר שנה הן נפרדו. בשנת 2012 החלה לנהל מערכת יחסים עם השחקן ניקולס ריירה אך בשנת 2014 הם נפרדו. בשנת 2014 היא חיה כשנה וחצי במקסיקו ב-29 בנובמבר 2015 חזרה לארגנטינה. איגרסבל היא צמחונית. ב-30 בדצמבר 2015 הודיעה רוצ'י כי היא בהריון מבן זוגה, המוזיקאי מילטון קמרה. ב-7 ביוני 2016 נולדה בתה הבכורה, לופה. 2017: Entre los árboles 2022: Que me hablen de amor מדיה וקבצים בנושא רוסיו איגרסבל בוויקישיתוף רוסיו איגרסבל, במסד הנתונים הקולנועיים IMDb (באנגלית) רוסיו איגרסבל, באתר MusicBrainz (באנגלית)
בסיס הטילים אל-ואטח

בסיס הטילים אל-ואטח (בערבית: قاعدة الوطح الصاروخية) הוא מתקן טילים בליסטיים ליד העיר אל-ואטח שבערב הסעודית, כ-200 ק"מ דרום-מערבית לריאד. למתקן, שהוקם בשנת 2007, אזור תת-קרקעי גדול עם כמה כניסות, מגרשי חניה עבור משגרים ניידים ושני אזורי שיגור מרכזיים זהים במבנה לבסיסי טילי דונגפנג סיניים. Colin Freeman, ‏Saudi Arabia 'targeting Iran and Israel with ballistic missiles', The Telegraph, 10 July 2013 ערך זה הוא קצרמר בנושא ערב הסעודית ובנושא צבא. אתם מוזמנים לתרום לוויקיפדיה ולהרחיב אותו.
דיר טריף

דיר טריף (בערבית: دير طريف) היה כפר ערבי בגבול השפלה ולרגלי הרי יהודה, כעשרה קילומטרים מצפון-מזרח לרמלה וכשלושה קילומטרים ממזרח לשדה התעופה לוד. הכפר שכן צפונית-מערבית, סמוך לבית נבאלא. דיר טריף נכבש במבצע דני, במהלך מלחמת העצמאות, בתחילת יולי 1948 ותושביו פונו. הכפר נבנה על תל שכיסה אתר רומי, בשם בֵּיתַ'ריף. שרידי בניינים קדומים ושברי חפצים עתיקים נמצאו במקום. במפקד האוכלוסין העות'מאני מ-1596 מנו תושביו 270 נפשות; תושבי הכפר היו מוסלמים, ועסקו בעיקר בחקלאות. רוב בתי הכפר היו בנויים מלבני בוץ וקש. בין הקרקעות שרכש בנק אפ"ק בראשית פעילותו בעשור הראשון של המאה ה-20 היו 4,000 דונם מאדמות הכפר. ב-1920 הוקם בכפר בית ספר וב-1947 למדו בו 171 תלמידים. במפקד האוכלוסין של המנדט הבריטי בשנת 1922 נמנו בכפר 836 תושבים ובמפקד של 1931 1246 תושבים ב-291 בתים. בתקופת המנדט הבריטי השתייך הכפר לנפת רמלה והבנייה בו התרחבה במידה רבה, בעיקר בחלקו המזרחי. לפי סקר הכפרים 1945 בארץ ישראל שערכו רשויות המנדט ב-1945 נאמדה אוכלוסיית הכפר ב-1,750 תושבים. אזור הכפר נכלל בשטח שיועד למדינה הערבית, לפי החלטת החלוקה. בכפר התמקם הלגיון הערבי. לפי העיתון הערבי "פלסטין"[דרוש מקור] הפציצו לוחמים יהודים ב-14 באפריל 1948 את הכפר מהאוויר ובתקיפה נפצעו חמישה תושבים. לאחר סיום ההפוגה הראשונה במלחמת העצמאות, החל צה"ל ב"מבצע דני" - מתקפה על הערים הערביות רמלה ולוד במטרה להרחיב את השטח בשליטת ישראל שבין תל אביב לירושלים על ידי כיתור רמלה ולוד וכיבוש הכפרים שמצפון וממזרח ללוד. הכפר נכבש לראשונה בידי חטיבת השריון וגדוד רגלים של חטיבת קרייתי ב-9 ביולי 1948, אולם הכוחות נאלצו לסגת מפאת התקפת נגד חזקה של הלגיון הערבי. לפי בני מוריס פונו התושבים ב-10 ביולי. ב-11 ביולי עלה בידי הגדוד התשיעי של חטיבת השריון לכבוש עמדות סביב הכפר. באותו יום נכשל מאמץ לכבוש את הכפר מידי הרגימנט הראשון של הלגיון. לבסוף נכבש הכפר בידי גדוד הקומנדו (גדוד 89) של משה דיין יחד עם בית נבאלא הסמוכה, לאחר קרב קשה, ב-13 ביולי. ב-13 בספטמבר 1948 ביקש ראש הממשלה ושר הביטחון דוד בן-גוריון מוועדת השרים שהייתה אחראית לכפרים הערבים, רשות "להרוס חלקית" 14 כפרים באזור המרכז, ובהם דיר טריף. הוא אמר לשרים כי זוהי בקשה שקיבל בכתב ממפקד חזית המרכז, האלוף צבי איילון, שנימק זאת "מסיבת חוסר בכח אדם לתפיסת המרחב ולהתבצר בעומק". ב-27 במאי 1949 יושבו בכפר הנטוש יהודים עולים חדשים. מבני הכפר נהרסו מאוחר יותר, למעט מבנה בית הספר. בשנת 1949 הוקם במקום מושב בית עריף, שהוקם מחדש בשנת 1951. מדיה וקבצים בנושא דיר טריף בוויקישיתוף נתונים מסקר הכפרים (1945), שהוצגו מחדש בספר Hadawi, Village statistics 1945, Classification of Land and Area Ownership in Palestine, Beirut, 1970, ומהספר נסרקו לאתר PalestineRemembered.com. בן ציון מיכאלי, החוות החקלאיות, ראשית ההתיישבות הלאומית בארץ-ישראל, הוצאת מילוא, 1977, עמ' 18–19 זאב וילנאי, "דיר טריף", אנציקלופדיה אריאל, עמ' 1697 בני מוריס, לידתה של בעיית הפליטים הפלסטינים 1947–1949, עמ' 590, סעיף 221. בני מוריס, 1948, עמ' 320. בני מוריס, לידתה של בעיית הפליטים הפלסטינים 1947–1949, עמ' 225. בני מוריס, לידתה של בעיית הפליטים הפלסטינים 1947–1949, עמ' 263–264. בני מוריס, לידתה של בעיית הפליטים הפלסטינים 1947–1949, עמ' 595, סעיף 94.
כריסטינה קול

כריסטינה קול (באנגלית: Christina Cole; נולדה ב-8 במאי 1982) היא שחקנית אנגלייה, המוכרת מתפקידה כקאסי יוז בסדרת הטלוויזיה "הקס", סדרת הפנטזיה של רשת סקיי 1. קול נולדה בלונדון, היא הבת הבכורה במשפחה בת שלושה ילדים. יש לה אחות, קסנדרה, ואח בשם דומיניק. היא למדה בבית הספר למשחק "Oxford School of Drama" וסיימה את הלימודים בשנת 2002. ב-2003, עוד בהיותה סטודנטית בבית ספר למשחק, לוהקה קול לסרט הקולנוע "מה שבחורה רוצה" בכיכובם של קולין פירת' ואמנדה ביינס. היא סיימה את הלימודים מוקדם כדי להתחיל את צילומי הסרט. אחר כך לוהקה בתפקיד יוליה בהפקה של " Clwyd Theatr Cymru" של "רומיאו ויוליה". לראשונה שחקה קול בתפקיד ראשי בסדרת הטלוויזיה "הקס" וגילמה את קאסי יוז. היא שיחקה בתפקיד זה בכל העונה הראשונה ובשלושה הפרקים הראשונים של העונה השנייה. הדמות "נהרגה" כשקול עזבה את הסדרה. אחרי שעזבה את הסדרה "הקס", הופיעה קול בתפקיד בלאנש אינגרם במיני-סדרה זוכת השבחים "ג'יין אייר" של ה-BBC וכיכבה בתפקיד אורח כלילית בפרק "קוד שייקספיר" של סדרת המדע בדיוני "דוקטור הו". לצדו של דייוויד טננט היא גם השתתפה כקריינית ב"מאחורי הקלעים" של הפרק ששולב בגרסת ה-DVD של הסדרה. היו לה תפקידים נוספים בקולנוע ובטלוויזיה כמו תפקיד קטן בסרט מסדרת סרטי ג'יימס בונד "קזינו רויאל" (2006), כפקידת קבלה של מלון אושן קלאב בנסאו שבאיי בהאמה, ובפרק הפיילוט של הסדרה "Cane" שיחקה בתפקיד דיאנה מאן, שהיא הופעתה הראשונה בטלוויזיה האמריקאית. עוד כיכבה בסיטקום "נמכר!" של ITV בתפקיד מל, וב-2007 שיחקה בדמות ג'ני ווקר בסרט "The Deaths of Ian Stone". ב-2008 הופיעה בתפקיד שארלוט וורן בסרט הקומדיה "מיס פטיגרו". במיני-סדרה "אבודה בעולמה של ג'יין אוסטן" גילמה קול את דמותה של קרוליין בינגלי ושיחקה שוב לצדה של ג'מימה רופר. ב-2009 שיחקה קול בתפקיד ד"ר שרה קינג בפרק "Appointment with Death" בסדרת הטלוויזיה "פוארו" על פי ספריה של אגאתה כריסטי. עוד באותה שנה לוהקה לתפקיד הראשי כמגי היל בפיילוט לסדרה באותו שם של רשת פוקס. היא כיכבה בסרט "Surviving Evil" לצדה של נטלי מנדוזה ובילי זיין וכן בסרט "Doghouse" יחד עם דני דאייר ובילי מארי. ב-2012 הופיעה קול בווידאו קליפ של השיר "Before You" של הזמר שאיין ג'קסון. ב-2015 השתתפה קול בתפקיד ד"ר אגארד במספר פרקים של סדרת הטלוויזיה "Suits" של ערוץ USA, ושיחקה בפרק אחד בסדרה "הרשימה השחורה" של רשת NBC. עוד ב-2015 גילמה את גברת ספרוט בסדרה "Partners in Crime" של ה-BBC בשני פרקים שהם עיבוד לספר מאת אגאתה כריסטי בשם "N or M?". רומיאו ויוליה, Theatr Clwyd, אוקטובר 2002 עד נובמבר 2002, בתפקיד יוליה הסערה, תיאטרון פגאסוס, פברואר 2003 The Lightning Play, תיאטרון אלמיידה, נובמבר 2006 ועד ינואר 2007, בתפקיד טאבי מוריס מדיה וקבצים בנושא כריסטינה קול בוויקישיתוף כריסטינה קול, במסד הנתונים הקולנועיים IMDb (באנגלית) כריסטינה קול, באתר AllMovie (באנגלית) כריסטינה קול, במסד הנתונים הקולנועיים KinoPoisk (ברוסית) כריסטינה קול באתר The Placeholder Page Demetriou, Danielle. "Unknown to star with Darcy". Evening Standard. נבדק ב-2008-06-30. Virginia Heffernan (1 ביולי 2007). "Witchy Girls on a Mission: The Dark Side of Cliques". The New York Times. נבדק ב-2008-06-30. {{cite web}}: (עזרה) Doctor Who – The Complete Third Series (2007) Shows A-Z – maggie hill on fox | TheFutonCritic.com Romeo and Juliet, Directory of Performance Listings | Arts Archive
ג'רארד גומבאו

ג'רארד גומבאו אי גריגה (בקטלאנית: Gerard Gumbau i Garriga, נולד ב-18 בדצמבר 1994 בקמפליונג שבז'ירונה, ספרד) הוא כדורגלן ספרדי-קטלאני המשחק בעמדת הקשר בראיו ואיקאנו מהלה ליגה. גומבאו נולד וגדל בקמפליונג, כפר קטן שבקרבת ז'ירונה. בצעירותו הצטרף למחלקת הנוער של ז'ירונה, ובמהלך עונת 2012/2013 ערך הופעת בכורה בקבוצת המשנה של המועדון, ז'ירונה ב', ששיחקה באותה שנה בליגה הקטלאנית השנייה. בעונת 2013/2014, בה החלה הקבוצה לשחק בליגה הקטלאנית הראשונה, קודם באופן מלא לז'ירונה ב'. הוא הבקיע 6 שערים ב-31 הופעות במהלך העונה, והוא זומן פעמיים לסגל הקבוצה הבוגרת, ששיחקה בליגה השנייה באותה עונה. ב-1 ביולי 2014 חתם גומבאו על חוזה ל-3 שנים בברצלונה אתלטיק, קבוצת המשנה של ברצלונה, ששיחקה באותה עונה בליגה השנייה. הוא השתלב במהרה בהרכב קבוצתו החדשה, ואת שער הבכורה במדיה הבקיע ב-7 בספטמבר, בניצחון 1–4 על ריאל סרגוסה. שלושה שבועות לאחר מכן הורחק בכרטיס אדום בתיקו 3-3 עם ריאל מיורקה. הייתה זו עונה לא פשוטה עבור ברצלונה ב', שהתקשתה לנצח במשחקים ומאמנה, אוסביו סקריסטן, פוטר באמצע העונה. בסוף העונה ירדה ברצלונה ב' לליגה השלישית. בסך הכול ערך 38 הופעות בליגה השנייה בהן הבקיע 7 פעמים. במקביל, זכה גומבאו להזדמנות ראשונה בקבוצה הבוגרת של המועדון, תחת המאמן לואיס אנריקה. גומבאו ערך את הופעת הבכורה בברצלונה כשפתח בהרכבה בשמינית גמר גביע המלך, בו ניצחה קבוצתו 0–4 ועלתה לשלב הבא. הקבוצה זכתה בסוף העונה בטרבל - זכייה בליגה הספרדית, בגביע ובליגת האלופות, והזכייה בגביע נזקפה לזכותו של גומבאו. במהלך עונת 2015/2016 המשיך גומבאו לשחק בברצלונה ב', כשלואיס אנריקה ממשיך להעניק לגומבאו דקות משחק בקבוצה הראשונה. את הופעת הבכורה בליגה הספרדית ערך ב-20 בספטמבר 2015, כשנכנס כמחליף במקומו של סרחיו בוסקטס בניצחון 1–4 על לבאנטה. את הופעת הבכורה בליגת האלופות ערך ב-20 באוקטובר, במשחק בו ניצחה ברצלונה 0–2 את באטה בוריסוב. בהמשך נכנס כמחליף בשני משחקים נוספים בשלב הבתים של ליגת האלופות לאותה עונה. לאחר ששיחק לאורך כל עונת 2016/2017 בברצלונה ב', עבר גומבאו ללגנס מהליגה הבכירה. לה ליגה (1): 2015/2016 הגביע הספרדי (1): 2015/2016 גביע העולם למועדונים (1): 2015 הסופר קאפ האירופי (1): 2015 הסופר קאפ הספרדי (1): 2016 מדיה וקבצים בנושא ג'רארד גומבאו בוויקישיתוף ג'רארד גומבאו, ברשת החברתית אקס (טוויטר) ג'רארד גומבאו, באתר Transfermarkt ג'רארד גומבאו, באתר Soccerway ג'רארד גומבאו, באתר BDFutbol ג'רארד גומבאו, באתר WorldFootball.net ג'רארד גומבאו, באתר FootballDatabase.eu פרופיל השחקן באתר הרשמי של מועדון הכדורגל ברצלונה
SM-3

SM-3, או בשמה הרשמי RIM-161 Standard Missile 3 היא מערכת נשק לשיגור טיל נגד טילים הנישאת על גבי ספינות, בשימוש חיל הים האמריקאי וחיל הים היפני (Japan Maritime Self-Defense Force). טילי SM-3 מיועדים ליירוט טילים בליסטיים בטווחים קצרים ובינוניים. הטילים יכולים אף ליירט לוויינים במסלול לווייני נמוך (LEO), כפי שבוצע במבצע קרח שרוף. ישנם שני דגמים של הטיל: "בלוק I" ו"בלוק II", כאשר השני הוא דגם מתקדם וגדול יותר, ובעל ביצועים טובים יותר. במהלך המתקפה האיראנית על ישראל באפריל, ארצות הברית עשתה שימוש במערכת, על מנת ליירט טילים בליסטיים ששוגרו לישראל. ועל פי פרסומים, המערכת הצליחה ליירט רק 25% מהטילים. AEGIS מבצע קרח שרוף המתקפה האיראנית על ישראל (אפריל 2024) מדיה וקבצים בנושא SM-3 בוויקישיתוף אמיר בר שלום, יניר וספי בגלצ ערך זה הוא קצרמר בנושא צבא ובנושא טכנולוגיה. אתם מוזמנים לתרום לוויקיפדיה ולהרחיב אותו.
רייצ'ל רנה ראסל

רייצ'ל רנה ראסל (באנגלית: Rachel Reneè Russell; נולדה במישיגן ב-13 במרץ 1959), היא סופרת ילדים ועורכת דין אמריקאית שקנתה את פרסומה בזכות סדרת הספרים המצליחה שכתבה "יומני החנונית". היא נולדה וגדלה בעיר הקטנה סנט ג'וזף שלחוף ימת מישיגן, הבכורה למשפחה שבה חמישה ילדים: שתי אחיות, ותאומים. בשנת 2009 יצא לאור הספר הראשון מסדרת "יומני החנונית". הסדרה מתארת את חיי היומיום של הדמות הראשית, ניקי מקסוול. ניקי נאבקת להשתלב בחטיבת הביניים ולשרוד אותה. הסדרה כתובה בפורמט של יומן, וכוללת ציורים, קומיקס והערות נחמדות. לראסל שתי בנות. יומני החנונית מבוססים על חוויותיהן של שתיהן, ארין וניקי בבית הספר. הבת הגדולה, ארין, עזרה בכתיבה, והבת הקטנה ניקי, עזרה באיורים ומפה בא השם "ניקי"בשביל הסדרה. רייצ'ל רנה ראסל התגרשה מבעלה הראשון באפריל 2009. כיום מתגוררת בצפון וירג'יניה. רייצ'ל רנה ראסל, יומני החנונית, ספר לכל 2012, עריכה ותרגום הילה לזרוביץ-שרמן מדיה וקבצים בנושא רייצ'ל רנה ראסל בוויקישיתוף אתר האינטרנט הרשמי של רייצ'ל רנה ראסל על ראסל, באתר יומני החנונית (באנגלית) רייצ'ל רנה ראסל, דף שער בספרייה הלאומית
היד החמה

היד החמה הוא אלבום הסולו הראשון של הזמר והיוצר עידן רייכל אשר יצא לאור בתאריך 3 בדצמבר 2015. לפני יציאתו יצאו ממנו שני סינגלים: "מעגלים" ו"לפני שייגמר". רייכל כתב, הלחין ועיבד את כל השירים באלבום. בשניים מהשירים, "מעגלים" ו"בחמש שניות", השתתף בעיבוד גלעד שמואלי, שותפו לעיבודי השירים מהפרויקט של עידן רייכל. שיר אחד באלבום, "געגוע", שרה הזמרת דנה צלח. עוד לפני יציאתו, הגיע האלבום למעמד של "אלבום זהב", ולאחר מכן גם למעמד "אלבום פלטינה". כמו כן, האלבום הגיע למקום ה-3 במצעד אלבומי מוזיקת העולם של בילבורד. האלבום היד החמה באתר Discogs עמי ברנד, ביקורת אלבום: עידן מינוס, באתר כלכליסט, 14 בדצמבר 2015 עדיה שוורץ, החיים יפים וסתמיים: על החדש של עידן רייכל, באתר nrg‏, 21 בדצמבר 2015 נדב מנוחין‏, קשוב מאוד 119: עידן רייכל איבד את זה, באתר וואלה, 22 בדצמבר 2015 אלבום סולו לעידן רייכל: "רצון בלתי נשלט לחשיפה עצמית", 2 בדצמבר 2015, באתר גלי צה"ל רייכל - פסנתר - שירים - זאפה תל-אביב - zappa, באתר זאפה Idan Raichel At The Edge Of The Beginning Chart History, Billboard